
ประกาศองค์การบริหารส่วนตำบลบ้านใหม่
เรื่อง   ประมูลจ้างโครงการก่อสร้างระบบประปาผิวดินขนาดใหญ่ หมู่ที่ 4,5  ตำบลบ้านใหม่  
อำเภอปากพนัง  จังหวัดนครศรีธรรมราช  ด้วยระบบอิเล็กทรอนิกส์
..............................................................................................................................................................................
ด้วย  องค์การบริหารส่วนตำบลบ้านใหม่  อำเภอปากพนัง  จังหวัดนครศรีธรรมราช  มีความประสงค์จะประมูลจ้างโครงการก่อสร้างระบบประปาผิวดินขนาดใหญ่ หมู่ที่ 4,5  ด้วยระบบอิเล็กทรอนิกส์   ดังนี้
โครงการก่อสร้างระบบประปาผิวดินขนาดใหญ่ หมู่ที่ 4,5   (สถานที่ก่อสร้าง หมู่ที่ 4) ตำบลบ้านใหม่  อำเภอปากพนัง  จังหวัดนครศรีธรรมราช  ก่อสร้างประปาแบบรวมทุกระบบอยู่ในชุดเดียวกัน ตามแบบประปาผิวดินขนาดใหญ่ ขนาดถังกรอง Ø 1,500 มม. ระบบผลิตน้ำ 18,000 มม. ขนาด 10,000 ลิตร/ชม. (แบบมาตรฐานประปาผิวดินขนาดใหญ่ การประปานครหลวง) พร้อมติดป้ายประชาสัมพันธ์โครงการตามแบบมาตรฐาน จำนวน 1  ป้าย   
- กำหนดระยะเวลาก่อสร้างแล้วเสร็จ  120 วัน นับถัดจากวันที่ทำสัญญาจ้าง

- งบประมาณ
2,600,000.-   บาท   
(-สองล้านหกแสนบาทถ้วน-)     

- ราคากลาง
2,600,000.-   บาท   
(-สองล้านหกแสนบาทถ้วน-)   
- มีผลงานก่อสร้างงานจ้างประเภทเดียวกันในวงเงินไม่น้อยกว่า  1,300,000.-  บาท

- หลักประกันซอง

130,000.-    
บาท 
- ค่าเอกสารชุดละ

    1,500.-  
บาท   
 
ผู้มีสิทธิเสนอราคาจะต้องมีคุณสมบัติ  ดังต่อไปนี้
1.  ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์
2.  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
3.  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์  ณ  วันประกาศประมูลจ้างด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม
ในการประกวดราคาจ้างด้วยวิธีการทางอิเล็กทรอนิกส์ครั้งนี้
4.  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า  นั้น
5. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงาน
ที่ประมูลจ้างด้วยระบบอิเล็กทรอนิกส์ในวงเงินตามโครงการดังกล่าวข้างต้น    และเป็นผลงานที่คู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือหน่วยงานเอกชนที่องค์การบริหารส่วนตำบลบ้านใหม่เชื่อถือ
6. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
/7. นิติบุคคล…

7. นิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์
ของกรมบัญชีกลาง  ที่เว็บไซต์ศูนย์ข้อมูลจัดซื้อจัดจ้างภาครัฐ
8. คู่สัญญาต้องรับและจ่ายเงินผ่านบัญชีธนาคาร  เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้
หมายเหตุ     คุณสมบัติข้อ 6 – 8 ปฏิบัติตามประกาศคณะกรรมการป้องกันและปราบปรามการทุจริตแห่งชาติ เรื่องหลักเกณฑ์และวิธีการจัดทำและแสดงบัญชีรายรับจ่ายของโครงการที่บุคคลหรือนิติบุคคล
เป็นคู่สัญญากับหน่วยงานของรัฐ พ.ศ.2554 , แก้ไขเพิ่มเติม (ฉบับที่ 2) พ.ศ. 2554  และแก้ไขเพิ่มเติม 
(ฉบับที่ 3)  พ.ศ. 2555

กำหนดดูสถานที่ก่อสร้างในวัน  และเวลา  ดังนี้
โครงการก่อสร้างระบบประปาผิวดินขนาดใหญ่ หมู่ที่ 4,5  ตำบลบ้านใหม่  อำเภอปากพนัง  จังหวัดนครศรีธรรมราช


ในวันที่    10    เดือน   ตุลาคม
พ.ศ. 255๗
ระหว่างเวลา    09.00 – 10.00   น.
ให้ผู้ซื้อเอกสารประมูลจ้างด้วยระบบอิเล็กทรอนิกส์ตามโครงการดังกล่าวข้างต้น ไปดูสถานที่ก่อสร้างด้วยตนเองโดยให้พร้อมกัน  ณ   สำนักงานองค์การบริหารส่วนตำบลบ้านใหม่  อำเภอปากพนัง  จังหวัดนครศรีธรรมราช  และกำหนดรับฟังคำชี้แจงเพิ่มเติมในวันและเวลาเดียวกัน  โดยให้ถือว่าได้ทราบสถานที่ก่อสร้างตลอดจนอุปสรรคและปัญหาต่าง ๆ  ดีแล้ว เมื่อมีอุปสรรคและปัญหาในเวลาทำงานจะนำมาอ้างให้พ้นความรับผิดต่อองค์การบริหารส่วนตำบลบ้านใหม่ไม่ได้
กำหนดยื่นซองประมูลในวันที่ ๒2 เดือน ตุลาคม พ.ศ. 2557  ระหว่างเวลา
   08.30 น. ถึง  16.30  น. ณ ศูนย์รวบรวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ  (ที่ว่าการอำเภอปากพนัง  อาคารหลังเก่า  ชั้น 1)  อำเภอปากพนัง  จังหวัดนครศรีธรรมราช 
ผู้สนใจติดต่อขอซื้อเอกสารประมูลได้ที่  กองคลัง   องค์การบริหารส่วนตำบลบ้านใหม่  ระหว่างวันที่  2  เดือน  ตุลาคม  พ.ศ. 2557 ถึงวันที่  ๑4 เดือน  ตุลาคม   พ.ศ. 2557   หรือสอบถามทางโทรศัพท์หมายเลข 0-7534-8173  ในวันและเวลาราชการ  สามารถดูรายละเอียดได้ที่ www. abtbanmai.go.th  และเว็บไซต์กรมบัญชีกลาง  www.gprocurement.go.th  (การมอบอำนาจซื้อเอกสารฯ  ให้นำหนังสือมอบอำนาจถูกต้องตามกฎหมาย  พร้อมสำเนาทะเบียนบ้านและสำเนาบัตรประจำตัวประชาชนของผู้มอบอำนาจและผู้รับมอบอำนาจมาด้วย)


ประกาศ   ณ   วันที่  2  เดือน  ตุลาคม   พ.ศ.  2557






(ลงชื่อ)   นายชาตรี  คงไสยะ
          (นายชาตรี  คงไสยะ)
                                                             นายกองค์การบริหารส่วนตำบลบ้านใหม่

